

ΕΛΛΗΝΙΚΗ ΔΗΜΟΚΡΑΤΙΑ

ΝΟΜΟΣ ΑΤΤΙΚΗΣ

**ΔΗΜΟΣ ΔΙΟΝΥΣΟΥ**

ΚΟΙΝΟΤΗΤΑ ΑΓΙΟΥ ΣΤΕΦΑΝΟΥ

Δ/ΝΣΗ ΔΙΟΙΚΗΤΙΚΩΝ ΥΠΗΡΕΣΙΩΝ

ΤΜΗΜΑ ΔΙΟΙΚΗΤΙΚΗΣ ΥΠΟΣΤΗΡΙΞΗΣ

**ΗΜΕΡΟΜΗΝΙΑ 12/11/2019**

 ΠΡΟΣ:

 **Τα Μέλη του Σ/λίου**

 **της Κοιν. Aγ. Στεφάνου**

 **Δήμου Διονύσου**

 **ΚΟΙΝ/ΣΗ:**

 **1. Δήμαρχο Διονύσου**

 **κ. Καλαφατέλη Ιωάννη**

**2. Ειδικό Επιστημονικό**

 **Σύμβουλο κ. Βορριά Παν.**

 **3. Ειδικό Σύμβουλο**

 **κ. Σπηλιώτη Σπύρο**

**ΘΕΜΑ: «Συζήτηση και λήψη σχετικής απόφασης για την διόρθωση ονοματοθεσίας της οδού από « Παρόδου 1 Μεσολλογγίου » σε οδό « ΓΡΗΓΟΡΙΟΥ ΛΑΜΠΡΑΚΗ » στην Κοινότητα Αγ. Στεφάνου Δήμου Διονύσου»**

ΙΣΤΟΡΙΚΟ - ΑΝΑΛΥΣΗ

Σας γνωρίζουμε ότι σύμφωνα :

1. Με τις διατάξεις του άρθρου 83 του ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης – Πρόγραμμα Καλλικράτης» προβλέπεται ότι :

Παρ *2. «Το Συμβούλιο της Δημοτικής Κοινότητας* ***εκφράζει γνώμες και διατυπώνει προτάσεις*** *είτε με* ***δική του πρωτοβουλία*** *είτε κατόπιν παραπομπής, από τα αρμόδια όργανα του Δήμου, σχετικά με τα ακόλουθα θέματα:(….)*

*ιδ) την εξέταση των γενικών ή ειδικών προβλημάτων που αφορούν τους κατοίκους και την περιφέρεια της Κοινότητας ιδίως αστέγων και ευπαθών ομάδων του πληθυσμού της περιοχής της.*

Παρ 4. *«Ο Πρόεδρος και τα συμβούλια των Δημοτικών Κοινοτήτων ασκούν και τις αρμοδιότητες του Προέδρου και των συμβουλίων των τοπικών κοινοτήτων που προβλέπονται στα άρθρα 82 και 84 του παρόντος*»

2.Με τις διατάξεις του άρθρου 8 του Ν.3463/2006 «*Η ονομασία συνοικιών, οδών και πλατειών γίνεται με απόφαση του Δημοτικού Συμβουλίου, η οποία λαμβάνεται ύστερα από εισήγηση του οικείου Τοπικού Συμβουλίου ή Παρέδρου και σύμφωνη γνώμη επιτροπή* »

3..Σύμφωνα με την υπ αρ. Πρωτ. 42238/12-11-2019 αίτηση του κατοίκου Βουτσά Ευαγγέλου

Μετά τα παραπάνω ο Πρόεδρος καλεί τα Μέλη του Τ. Συμβουλίου Αγίου Στεφάνου, στα πλαίσια της παρ. (ιδ) του άρθρου 83 του Ν. 3852/2010, να εκφράσουν τη γνώμη τους, προκειμένου να προχωρήσει η αρμόδια υπηρεσία του Δήμου στη διεκπεραίωση της παραπάνω αιτήσεωςγια την διόρθωση ονοματοδοσίας της οδού από « Παρόδου 1 Μεσολλογγίου » σε οδό « ΓΡΗΓΟΡΙΟΥ ΛΑΜΠΡΑΚΗ » στην Κοινότητα Αγ. Στεφάνου Δήμου Διονύσου .

Ο Πρόεδρος Συμβουλίου κος Μπαμπανίκας μετά από έρευνα διαπίστωσε ότι υφίσταται η αναγκαιότητα διόρθωσης της προαναφερθείσας οδού σε « ΓΡΗΓΟΡΙΟΥ ΛΑΜΠΡΑΚΗ » γιατί αυτό το κομμάτι της οδού είναι προέκταση της υπάρχουσας οδού ΓΡΗΓΟΡΙΟΥ ΛΑΜΠΡΑΚΗ καθώς επίσης ότι από παλιά είχε την ίδια ονομασία .

ΠΡΟΤΑΣΕΙΣ :

Μετά τα παραπάνω και στα πλαίσια της παρ. 2ιδ του άρθρου 83 του Ν. 3852/10 και του άρθρου 8 του Ν.3463/2006, ο Πρόεδρος προτείνει να ληφθεί σχετική απόφαση για τη διατύπωση πρότασης στο Δημοτικό Συμβούλιο για την διόρθωση της ονοματοδοσίας της παραπάνω οδού από « Παρόδου 1 Μεσολλογγίου » σε οδός « ΓΡΗΓΟΡΙΟΥ ΛΑΜΠΡΑΚΗ » στην Κοινότητα Αγ. Στεφάνου Δήμου Διονύσου» ούτως ώστε να μην προκαλείται άσκοπη ταλαιπωρία των ιδιοκτητών με την αλληλογραφία τους. .

Παρακαλούμε να ληφθεί απόφαση σχετικά με το ανωτέρω θέμα.

**Για πληροφορίες και διευκρινήσεις, σας ενημερώνουμε ότι ο πλήρης φάκελος του θέματος βρίσκεται στη διάθεση των ενδιαφερομένων στα γραφεία της ΔΚ Αγίου Στεφάνου, οδός Πεντζερίδη 3 στον Άγ. Στέφανο.**

 Ο ΠΡΟΕΔΡΟΣ ΣΥΜΒΟΥΛΙΟΥ

 ΤΗΣ ΚΟΙΝΟΤΗΤΑΣ ΑΓΙΟΥ ΣΤΕΦΑΝΟΥ

 ΜΠΑΜΠΑΝΙΚΑΣ ΔΗΜΗΤΡΙΟΣ